Aristrokraadid ei tähenda siinses tänapäeva ühiskonnas enam seda mis sada aastat tagasi ja seepärast on paljud arhitektuuriliselt võimsad hauamajad seest lausa kokku varisenud. Ilmselt ei jõua nende perekonnad neid enam üleval pidada ja lihvida nii nagu enne. Lukustatud ukse vahelt piiludes näeb pisikesi ruume,  mis on tihti põrandast laeni täidetud väikeste või suuremate kirstudega. Osadele neist on lagi peale varisenud, mis teeb pildi trööstituks. Enamus haudadest on valmistatud graniidist ja ülikallist marmorist. Väljast näevad nad kõik välja endiselt võimsad. Igale majale on graveeritud surnute perekonnanimi, vahel ka tema ametinimetus ja elulugu. Ainus, mis nende hingede hooletusse jätmist reedab ongi sissevarisenud sisepilt.